Odmerná banka

Odmerná banka je sklená kalibrovaná banka, ktorá slúži na prípravu roztokov so známou koncentráciou, na presné riedenie roztokov a meranie presného objemu kvapalín a roztokov. Sú charakteristické kužeľovitým tvarom, úzkym valcovitým hrdlom, na ktorom sa nachádza ryska, pokiaľ sa má odmerná banka plniť a plchochým dnom, aby bolo možné odmernú banku položiť na stôl. Objem odmernej banky je vytlačený na kužeľovitej časti. Valcovité hrdlo odmernej banky býva ukončené zábrusovo, súčasťou vybavenia banky je aj zátka (často sklená), ktorá slúži na uzatvorenie odmernej banky na premiešanie obsahu banky. Odmerná banka je z tenkostenného skla, nemožno ju akokoľvek zahrievať, ani vystavovať pretlaku alebo podtlaku. Odmerné banky sú „kalibrované na doliatie“, čo znamená, že ryska na ich hrdle označuje presný vnútorný objem pri danej teplote.

Odmerný valec a kadičku nie je možné použiť na presné meranie objemu, pretože nie sú kalibrované. Pipetu a byretu nie je možné použiť na prípravu roztokov so známou koncentráciou, pretože koncentrácia je definovaná ako pomer látkového množstva ku objemu roztoku, nie ako pomer látkového množstva ku objemu rozpúšťadla.
náhľad|Paralaktická chyba pri odčítaní objemu z odmernej banky. Pri doplňovaní objemi k ryske je nutné, aby oko bolo v rovnakej výške ako ryska. Pokiaľ bude oko vyššie (pohľad zhora), odmeria sa menší objem. Pokiaľ bude oko nižšie (pohľad zdola), odmeria sa vyšší objem. 
Paralaktická chyba (chyba paralaxy) je bežná chyba, ktorá je založená na nesprávnej vzájomnej polohe očí a rysky na odmernej banke. Nesprávna výška je taká, keď je viditeľná celá ryska na odmernej banke a javí sa ako elipsa. Pri správnej výške oka sa ryska javí ako úsečka. Pri doplňovaní objemu k ryske je nutné, aby oko bolo v rovnakej výške ako ryska. Pokiaľ bude oko vyššie (pohľad zhora), odmeria sa menší objem. Pokiaľ bude oko nižšie (pohľad zdola), odmeria sa vyšší objem.

 Príprava roztoku so známou koncentráciou 
Príprava roztoku so známou koncentráciou je závislá na správnom a presnom meraní hmotnosti látky, ktorej roztok sa pripravuje a tak isto na čistote použitej chemikálie.

Na výpočet hmotnosti látky m, ktorej roztok s koncentráciou c a objemom V sa má pripraviť, platí:

kde M je molárna hmotnosť látky, ktorej roztok sa pripravuje.

Zväčša sa postupuje tak, že odvážená látka sa rozpustí v malom množstve demineralizovanej vody tak, aby vznikla homogénna zmes (roztok), následne sa roztok preleje do odmernej banky a pomocou stričky sa doplní demineralizovanou vodou po rysku.

Postup, keď sa do odmernej banky presýpa pevná látka a následne sa rozpúšťa vo vode môže viezť ku viacerým problémom:

 pevnú látku sa nepodarí kvantitatívne preniesť do odmernej banky,
 časť látky skončí na zábruse a počas miešania sa nedostane do roztoku,
 horšie rozpustné látky a veľmi koncentrované roztoky môžu byť nehomogénne a ich premiešaním sa nemusí podariť úplné rozpustenie látky.

Častými problémami pri príprave roztokov so známou koncentráciou v odmernej banke sú:

 nedostatočné premiešanie roztoku (difúzia medzi kónickou časťou banky a hrdlom je pomalá, koncentrácia v hrdle odmernej banky je preto nižšia ako vo zvyšku banky): tento problém sa rieši preliatím roztoku z odmernej banky do kadičky,
 zvyšky nerozpustenej látky plávajúce v roztoku alebo usadené na dne (to je znakom, že žiadaná koncentrácia látky prevyšuje rozpustnosť danej látky vo vode).

 Riedenie roztoku v odmernej banke 
Riedenie roztoku v odmernej banke je jediný možný spôsob, ako vykonať správne a presné riedenie. Diferenčný tvar vzťahu koncentrácie a objemu je:

To znamená, koľkokrát sa zväčší objem roztoku, toľkokrát sa zmenší koncentrácia roztoku, i.e. ak chceme roztok riediť desaťkrát, musí sa jeho objem zväčšiť desaťkrát.

Na desaťnásobné a stonásobné riedenie sa zväčša používajú 100 ml odmerné banky. Desaťnásobné riedenie v 100 ml odmernej banke sa realiyuje tak, že sa odpipetuje presne 10 ml koncentrovanejšieho roztoku a odmerná banka sa doplní po rysku na 100 ml. Tým vzrastie objem desaťkrát a koncentrácia sa zníži desaťkrát, takže išlo o desaťnásobné zriedenie. Ak bol pôvodný roztok 1 M, v odmernej banke sa týmto postupom pripravil 0,1 M roztok.

Stonásobné riedeniev 100 ml odmernej banke sa realizuje podobne, že sa odpipetuje presne 1 ml koncentrovanejšieho roztoku a odmerná banka sa doplní po rysku na 100 ml. Tým vzrastie objem stokrát a koncentrácia sa zníži stokrát, takže išlo o stonásobné zriedenie. Ak bol pôvodný roztok 1 M, v odmernej banke sa týmto postupom pripravil 0,01 M roztok.

 Referencie 

 Iné projekty 

Kategória:Laboratórne sklo